《贺山房先生得宣命》
宋代·卢珏

自从骢马到清溪，净洗江山绝点埃。
霜月高擎随地转，春风吹喜自天来。
皇华礼遣荣花县，宣命恩浓出柏台。
海内苍生望霖雨，庙堂正要栋梁材。

作者简介：卢珏，字登父，号可庵，淳安（今属浙江）人。宋末进士（《宋诗纪事》卷七八）。曾为教谕，入元不仕（《潜斋集》卷一《和卢可庵教谕鼓歌》《和卢可庵悲秋》）。与黄溍、方逢振有交。有《可庵集》，已佚。今录诗二首。